152 
menyeket idézvén elő, egy egy vulkáni működés termé¬ 
nyei is anyaga nézve hasonlók. Ezen hasonlatosság az 
anyagban pedig kifejezését találja azon nagyobb ásvá¬ 
nyokban, melyek a kőzetekben mint elegyrészek ismer¬ 
hetők fel. 
A petrographia feladata tehát a vulkáni kőzeteknél 
nem más, mint felismerése az elegyrészeknek, melyek 
valamely vulkáni kőzetben ennek utólag bekövetkezhetett 
módosulási állapotai előtt megvannak. Van azonban ennél 
magasabb fogalom is s ez a kőzetnek, mint képletnek 
megállapítása, mi geológiai tanulmányozásokat is igényel; 
ilyen tanulmányozások nélkül a kőzeteket egyes vulkáni 
képletek fogalmára felemelni teljes lehetetlen. 
Ha eddigi térképeinket vizsgáljuk, ott a vulkáni 
kőzeteket csaknem kizárólag petrographiai szempontból 
látjuk csoportitva: külön vannak például a Trachytbrec- 
ciák és tufák, külön a Rhyolitok, külön a Zöldkőtrachyt, 
külön a tömeges Trachyt, holott a brecciák és tufák 
minden Trachyt eruptio alkalmával képződtek, zöldkővé 
a legkülönfélébb Trachyt változhatott, éppen úgy Rhyo- 
littá is. 
Szembeszökő, hogy geológiai térképeink ezen 
része sokkal hátrább áll, mint a neptuni képleteké és 
körülbelül a geológia fejlődése azon korszakának felel 
meg, midőn a homokkőzeteket mind össze foglalták és 
egy czimmel tüntették ki, vagy pedig a mészkövekkel 
tették ezt; holott jelenleg minden egyes kőzet tagjául 
tekintetik azon képletnek, a melyhez tartozónak a réteg- 
zeti és paleontologiai alapokon felismertetik. 
A vulkáni kőzeteknél s különösen tanulmányom tár¬ 
gyánál, a Trachytoknál, az egyes képletek kitüntetését 
tűzöm ki czélul s eszközök ehez: összekeresni mindazo¬ 
kat a fajokat, a melyeknél az ásványos összetétel hasonló, 
akár legyen a kőzet folytonos, akár breccia vagy tufa. 
Kezdetben magamnak arról szereztem volt 'tudomást 
különösen Tokaj-Hegyalján, váljon egy és ugyanazon 
hegy Trachytjában állandók-e az elegyrészek ? úgy talál¬ 
tam hogy igen; későbben arról győződtem meg, hogy a 
szomszédhegyek-é is, ha azoknak kőzete már a macrodi- 
agnosis alapján is hasonlónak mutatkozott. Ezen hason¬ 
latosságot feltaláltam más Trachytvidékeken is, úgy hogy 
ezen állandósága az ásványok társaságának az eruptiv 
közetek alkotásában egy állandó typusnak, jellegnek vehető, 
a mely alapul szolgálhat a legkülönbözőbb vidéknek 
eruptiv kőzeteit összehasonlítani és osztályozni. 
